Document ID: 32008R0402

KOMISIJAS REGULA (EK) Nr. 402/2008
(2008. gada 6. maijs)
par procedūru attiecībā uz rudzu importu no Turcijas
(Kodificēta versija)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 9. oktobra Regulu (EK) Nr. 2008/97 ar kuru paredz dažus noteikumus īpašā režīma piemērošanai tādas olīveļļas un citu dažu lauksaimniecības produktu importam, kuru izcelsme ir Turcijā (1) un jo īpaši tās 7. pantu,
tā kā:
(1)
Komisijas 1971. gada 9. decembra Regula (EEK) Nr. 2622/71 par procedūru attiecībā uz rudzu ievedumiem no Turcijas (2) ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.
(2)
Ar Regulu (EK) Nr. 2008/97 Padome pieņēma īstenošanas noteikumus īpašajam režīmam attiecībā uz rudzu importu no Turcijas, Eiropas Kopienas un Turcijas nolīguma papildu protokolā.
(3)
Šis īpašais režīms, ar dažiem nosacījumiem, paredz, ka rudzu importu no Turcijas piemēro pazeminātu ievedmuitas nodokli. Tālab jāsniedz pierādījums tam, ka eksportētājs patiešām ir samaksājis īpašo eksporta maksu.
(4)
Tādēļ saskaņā ar Regulas (EK) Nr. 2008/97 5. pantu būtu jāparedz procedūra, pēc kuras, pierāda, ka ir samaksāta īpašā eksporta maksa.
(5)
Šajā regulā paredzētie pasākumi ir saskaņā ar Labības pārvaldības komitejas sniegto atzinumu,
IR PIEŅĒMUSI ŠO REGULU.
1. pants
Pierādījumu tam, ka ir samaksāta īpašā eksporta maksa, kas minēta Regulas (EK) Nr. 2008/97 5. pantā, sniedz kompetentajai iestādei importa dalībvalstī, uzrādot preču pārvadājumu sertifikātu A.TR.1. Šādā gadījumā kompetentā iestāde iedaļā “Piezīmes” izdara vienu no šīs regulas I pielikuma ierakstiem.
2. pants
Regulu (EEK) Nr. 2622/71 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 6. maijā

Labels: 2
3
17
18